септември 2012 - Фондация "За Нашите Деца"\nИнтервю с Жана Попова, участник в групата за подкрепа на осиновители, която се събира регулярно и провежда срещи в Центъра за обществена подкрепа „Света София” към фондация „За Нашите Деца”. Следващата среща на групата ще се състои на 1 октомври 2012 г. Всеки желаещ да се включи в групата може да се свърже Доника Ангелова на тел. 02 822 35 10 или e-mail: donika@detebg.org Връщайки се назад във времето, как разбрахте за групата за подкрепа на осиновителни семейства и какво Ви накара да се включите в нея? За групата за подкрепа на осиновители разбрахме от специалиста, който ни консултира, от ЦОП «Света София» и с когото се срещаме почти всеки месец или когато имаме нужда да зададем въпросите си или просто от среща. Тя ни предложи да опитаме и ако не виждаме смисъл в срещите с групата, да не ги посещаваме. Отидохме там на следващата среща. Проблемът е, че много хора не ползват безплатните услуги на ЦОП «Света София“ като осиновители и може би затова трудно научават за групата. А в нея има смисъл. Какво Ви дава участието в групата? Спестява ни много грешки и ни дава време. В буквалния смисъл на думата. Време, което можем да отделим за хубавите преживявания с децата си, а не да го изгубим в пробване и безсмислено грешене. Може да ви се струва странно, но когато си осиновител, например, в началото забравяш изцяло за себе си. Всички те питат за детето, ти самият мислиш само за детето, едва на втората седмица се сещаш, че бяхте и съпрузи с мъжа си, въобще целият свят става това мъничко наплашено детенце, което приема и твоя страх и така всичко се умножава до безкрай. И изведнъж, отивайки в тази група, чуваш странния въпрос: „Как си? Как сте?“ И разбираш, че е много хубаво някой да попита как си, как се чувстваш, а едва след това да те попитат: „Как е тя?“ или «как е той?» Звучи егоистично, но всъщност един такъв въпрос ни върна при дъщеричката ни много по-спокойни и много по-уверени. Защото разбираш, че за нея ти си интересен като пълноценен родител, а не като родител, който „бди“ над нея и се страхува от всяко кихване. Какво се промени след участието Ви в групата? Понякога, дори без причина, има вечери, когато тя не иска да идва при мен и вместо да се гушкаме, се сгушва в себе си. Много рядко са тези вечери, в които се сгушва в ъгъла на своето легло, но са най-ужасните вечери. Какво чувства ли? Не знам. Няма как да я разбера. Няма как да ме разбере колко силно искам да я разбера. Това ми дава групата – отговорите на други деца и отговорите на други осиновители, които са минали преди нас по този път. Това е един от начините, по които се опитвам да разбера какво чувства тя. Групата ни дава време. Може да предотвратите болки, които някой друг е изпитвал. Време, което да отделите за детето си. Това е първото, което ни дава групата – не се лутаме и не губим време за проблеми, които другите са преодолели. И до днес можеше да не разберем много от чувствата на дъщеря ни, ако не знаехме къде е била, какво й се е случило, какво е преживяла. А няма как да го узнаем с въпроси. Можем само да чуем какво другите са преживели. Когато дойдохме за първи път в групата, ни казаха, че сме много спокойни за осиновили детенце преди 1 месец. А аз имах чувството, че сме най-изнервените хора на света. Имах чувството, че светът се е сринал, заради нашето незнание какво да правим, как да правим, дали правилно го правим. Първо, си мислех, че групата ни дава увереност. Защото още на първата среща се запознахме с хора, които са преодолели нашето начало, и ни казаха – спокойно, това ще мине, спокойно, ще проговори, спокойно, ще се оправи, спокойно, ще спре да се страхува, спокойно, ще ти позволи да я докоснеш, спокойно, ще те приеме… Но има нещо по-хубаво, което ни дава групата – не ни дава увереност, дава ни съмнение. Няма нищо по-страшно от това да се заблудиш, че си станал родител. Че си успял като родител. Защото точно, когато си мислиш, че „всичко се е наредило“ и говорите с детенцето си на един език, точно тогава детето ни сменя езика, сменя интересите си и иска да живее свой живот. И ние пак трябва да се учим. Само че ние сме се пуснали по инерция и не я чуваме. Ако спреш да се съмняваш в себе си и си решиш, че нямаш нужда от помощ, от изслушване на другите в групата, сигурно ще се справиш. Но ще загубиш време. Една от най-големите ни заблуди като родители е, че сме направили нещо „достатъчно”. И всеки път се връщам от срещите ни с идеи какво да променя, за да няма нужда от „достатъчно”. Сигурно си мислите че детето от институция седи и чака да го прегърне една жена, да я нарече „мама“ и оттук нататък всичко тръгва сякаш винаги са били семейство. Не, няма такова нещо. Всеки ден не е „достатъчно” и непрекъснато трябва да доказвате, че сте родени един за друг, а не един от друг. И съм убедена, че за биологичните родители това пък е още по-трудно. Защото биологичната връзка им дава спокойствието, че имат своя си връзка с детето си и че не бива да се доказват като родители. Всъщност в нашата Група бих поканила, ако можех и родители, които не са осиновители, проблемите, които те имат, са не по-различни от нашите. Нашата Група е група за родители. Какво бихте казали на хората, които се колебаят да се включат в групата? Ако искате да разберете детето си, елате. Много от въпросите, ситуациите, болките, проблемите, за които си говорим в групата, са въпроси, които чувам от приятелите ни, които не са осиновители, а биологични родители. Навярно за някои няма тайни в родителството и формулата е ясна: „много любов, търпение и всичко ще бъде наред”. Въпросът е дали това „всичко наред” е щастливо дете или е нашата представа за щастливо дете, нашата илюзия. Мисля, че най-голямата ни заблуда като родители е, че знаем всичко. Имам приятели, които крият, че ходят на психолог заради неясни ситуации с децата си. Вместо да се гордеят, че търсят помощ. Вместо да се гордеят, че са признали пред себе си, че не са силни родители, а са най-обикновени питащи родители. Така че ако се колебаете дали да споделите с други като вас това, което ви притеснява, по-добре елате, чуйте и ако не намирате отговори, поне ще видите, че понякога родителството е и забавление, и купон, и смешна история. Понякога проблемите имат много лесни решения, само че вместо да питаме, минаваме по дългия път – да опитаме всичко, което сме чули, което ни е хрумнало. Никой от нас в групата не знае отговорите на всички въпроси, но понякога има въпроси, които дори не са ни хрумнали, а това е по-големият пропуск. Освен това в групата се събираме с доста забавни хора, което беше неочаквано. Мислехме си, че ще срещнем кахърни родители, всъщност тук се чувстваме родители, а не родители-осиновители. Към I част на…\nНа 15 септември 2012 г. екип на Многопрофилна болница за активно лечение – Пловдив и пловдивския център на фондация „За Нашите Деца“ проведе поредното безплатното обучение „Първи грижи за новороденото“. Тридесет и осем бъдещи родители се събраха в МБАЛ- Пловдив и участваха в срещата-демонстрация с водещ доктор Диана Аргирова. Бъдещите майки и татковци се информираха как да хранят, къпят, обличат, изправят и повиват бебето в първите месеци от неговия живот. Целта на обучението беше да подобри компетенциите на участниците и да им даде ценни съвети около най-важните моменти в грижите за новороденото. Всички присъстващи получиха информационни материали – образователни книжки „Първите дни с бебето заедно“, имунизационен календар, календар за развитието на бебето. Тези материали ще послужат на родителите да научат важни неща за това как изглежда, как общува и от какви грижи се нуждае новороденото, за първите проблеми, с които се сблъскват майката, бащата и цялото семейство, бебето се прибере от родилното отделение вкъщи. Центърът за обществена подкрепа „За Деца и Родители“ към фондация „За Нашите Деца“ заедно МБАЛ Пловдив организира регулярно безплатни обучения за кандидат-родители. Това беше петата среща от началото на тази година. Следващата ще се проведе в края на месец…\nИнтервю с Жана Попова, участник в групата за подкрепа на осиновители, която се събира регулярно и провежда срещи в Центъра за обществена подкрепа „Света София” към фондация „За Нашите Деца”. Следващата среща на групата ще се състои на 1 октомври 2012 г. Всеки желаещ да се включи в групата може да се свърже Доника Ангелова на тел. 02 822 35 10 или e-mail: donika@detebg.org Бихте ли се представили, разкажете ни нещо повече за себе си? Ние сме математици. Единият наистина, другият – само в мечтите си.Нашата семейна математика е следната: бяхме двама, сега сме четирима. Беше ни забавно, но все пак – нека не си кривим душите – сега е повече от невероятно като усещане. Сега сме като деца – казваме си много повече без думи. Мога да се опитам да го опиша, но каквото и да кажа, ще е блудкаво. Опитайте се сами да го усетите – повече от година и половина сме с нашата дъщеричка, която осиновихме, когато беше на 2 годинки. От един месец вече сме и с малкото й братче, когото учим заедно с нея да върви, да пада, да става, да плюе, да не хапе, да маже по стените с боядисани ръце, да си мие зъбките, да плува (или поне така му викаме на умението да не се удавиш в шишето си). Та накратко – ние сме семейството, в което «мамаобичатате, дъщеричкатаобичатате, татеобичамама, мамаобичабратчето, братчетообичакака, какобичамама, мамаитатеобичатдъщеричкатасиисинаси». Това казано без паузи и така до края на света.Иначе, ако трябва да е с факти – 8 години нямахме деца, сега имаме дъщеричка и син. Мислим, че животът е красиво нещо и това е безспорен факт. Бихте ли ни разказали малко повече за осиновяването на Вашите две деца? Началото: Никога не сме мислили да осиновяваме дете. Мислехме, че ще родим детето си. Можех да го кажа и по друг начин, не толкова директно, но не виждам смисъл да увъртам. С други думи, изведнъж тази толкова простичка идея, че децата един ден се появяват и животът ти продължава, както е «редно», се оказа странно трудна и непреодолима. Имаше болка, имаше страдание, имаше разочарования. Отне ни време. Година и половина си задавахме въпроси, търсехме проблем, търсеха го лекари и когато «всичко е наред, само Господ знае какво става», се оказа повтарян навсякъде рефрен, решихме, че ако някой някога е «правил» нещо, за да има дете, това ще сме ние. Защото да осиновиш дете, е избор, който само ние можехме да направим. Толкова е хубаво едно нещо да зависи само от теб. И така разбрахме, че животът не е бар, където задължително ти изпълняват поръчката и успяхме да приемем, че май сме «извънредни» с нашата поръчка. И спряхме да чакаме. Решихме ние да сме барманите – решихме да предприемем действия. Мисля, че това е най-трудното – оттам нататък се оказа лесно. Колкото и да е странно, мислехме, че ще е най-тежкото и най-невъзможното препятствие за нас, но изведнъж се оказа лесно. Само че имаше неочакван обрат в историята ни – защото забравихме за наивността си и потърсихме специалисти. Бяхме наплашени – заради процедурата, заради неизвестността, заради дългото чакане. Искаше ни се да стане веднага. И така, подадохме документите. Повече от ясно е, че хората, които работят в отделите, където се подават документи, нямат достатъчно време да работят с бъдещите осиновители. Натоварили са ги с какви ли не задължения и очакват ефективност… Сега ни е повече от ясно. Тогава не го знаехме. В началото го очаквахме, защото не знаехме ситуацията. Мърморехме. После пак се сетихме, че трябва сами да си помогнем и да предприемем действия. Тогава разпитахме наша приятелка, която ползваше услугите на специалисти – хора, които ни казваха кой документ за какво ни е нужен, обясниха ни каква е процедурата, хора, на които разказахме страховете си. Защото страховете ни бяха – «еееееееей такива големи», както казва дъщеричката ни. За страховете ни: Страхувахме се детето ни да е от ромски произход. Не ме е страх да го призная сега. Тогава ме беше страх. Защото знам, че няма и идея нечовеколюбивост в мен, не се страхувах от детенцето, страхувах се от системата. Страхувах се, че родителите ще го търсят и ще го травмират. Глупав страх, но си е моят страх. И още на първата среща в ЦОП "Света София" с нас говориха като с хора, които имат право да се страхуват. Никой не ни обвиняваше, че сме уплашени, никой не ни мислеше за расисти, никой не ни заклеймяваше. Някой успя да ни изслуша. Променихме заявлението си и забравихме страха си – махнахме «условията» си за произход на детето. След по-малко от половин година, след като бяхме вписани в регистъра, в края на деня получихме обаждане. На следващия ден я видяхме. Тя се появи в коридора на дома, малка, любопитна, горда, с красиво бляскащи очички, погледна ни, каза «Не» и се фръцна. Беше божествена! Беше най-красивото малко създание, което в края на първата ни среща изпускаше нарочно плюшеното патенце, за да й го подава бъдещият й баща и да докосне крадешком ръката му, докато го взима. На другия ден събирахме документите. Още в самото начало бяхме решили децата да са две. Но не бяхме решили кога ще станат две. В началото се присмяхме на "системата", която за две години те вписва в регистъра, и ако решиш да осиновиш две деца, не е нужно да преминаваш процедурата нанаово, ако се вместиш в тези две години. Мислехме, че ще е адски трудно с първото детенце и със сигурност не смятахме първите две години да осиновим и второто дете. Всъщност "трудното" идваше от незнанието ни. От това, че нямаше кого да попитаме. Още през първия месец започнаха да ни консултират специалистите от ЦОП «Света София», включихме се в групата за самопомощ към Центъра. В началото си казвахме «да, да, ще идем веднъж-два пъти и ще видим, че ни отнема време, после няма нужда да ходим». Всъщност представите ни за консултациите и групите за самопомощ са доста безумни. Оказа се, смислено. И понеже сега имам възможност да бъда с децата ни по-дълго време, решихме да осиновим и второто детенце. Решихме, че нямаме повече време за губене. Твърде много се страхувахме и е време да живем с децата си. И написахме молба, с която потвърждаваме заявлението си, че искаме второ дете. Казаха ни – ще почакате година-две. И точно ден преди да заминем на първата дълга екскурзия с дъщеря ни, се наложи да пътуваме на първата ни среща с него – бъдещия ни син. После дълги дни, в които не го виждахме, но с нея говорехме само за братчето й. И така, докато мина делото. Та така – те вече са двама. Животът ни е още по-шарен, малко понаакан, на нашия живот му растат зъби, но пък вече реже кръгове с ножици и не се страхува да кара колело. И се чудя защо сме чакали толкова дълго да вземем такива решения. Може би само на третото ни детенце бихме позволили да го промени. Това засега е шега. Но не се знае… II част на интервюто…\nНа 13 септември фондация „За Нашите Деца” заедно с много институционални и бизнес партньори откри официално новия си централен офис, безвъзмездно предоставен от Бизнес Парк София. Това е мястото, където екипът на организацията вече повече от 4 месеца работи за реализиране на редица каузи в подкрепа на най-уязвимите деца в България. Сред гостите на събитието бяха британският посланик Джонатан Алън и съпругата му, заместник-министърът на труда и социалната политика – Валентина Симеонова, съветникът по социални политики, младежта и спорта на президента – Деяна Костадинова, заместник-кметът на град Пловдия – Георги Титюков, председателят на ДАЗД – Калин Каменов. Редица представители на бизнеса показаха с присъствието си, че подкрепят визията на фондацията за развитие и щастливо детство за най-уязвимите деца у нас. На събитието дойдоха изпълнителният директор на „Челопеч майнинг” – Николай Христов, изпълнителният директор на Българския форум на бизнес лидерите – Георги Руйчев, представители на „Каргил България, Радослава Ганозова – директор Корпоративни комуникации „Актавис” и други важни партньори, без чиято подкрепа екипът на организацията нямаше да има толкова успешни резултати в сферата на превенцията на изоставяне на бебета и развитието на приемната грижа в България. Признания за своята работа и успехи фондация „За Нашите Деца” получи и от министъра на външните работи – Николай Младенов и от министъра на младежта, физическото възпитание и спорта – Свилен Нейков, които изпратиха поздравителни адреси. Една от изненадите за гостите беше уникалният интериорен дизайн на офиса на фондацията. Той е резултат от творчеството на група 16 млади архитекти, които дариха безвъзмездно труда си на организацията. На финала на вечерта гостите на събитието заедно с екипа на фондацията отправиха благопожелание за българските деца в риск като изпратиха 20 летящи фенери в небето, символизиращи 20-те години, в които организацията се бори да сбъдне мечтите на хиляди малчугани за сигурна грижа и семейство. На 14 септември фондация „За Нашите Деца” отвори вратите си за всеки, който имаше желание да научи повече за дейността. В рамките на петъчния следобед служителите на организацията направиха за гостите различни презентации и демонстрации, свързани с дейността по приемна грижа и предотвратяване на изоставянето на бебета. Акценти в програмата бяха специалното обръщение на директора на фондацията – г-жа Иванка Шалапатова, демонстрация Първи грижи за новороденото, информационна среща по приемна грижа и индивидуално представяне на отделите на фондацията. Повече снимки от събитието може да видите…\nПетнадесет млади архитекти се включиха в доброволческа архитектурна работилница за интериорния дизайн на новия офис на фондация „За Нашите Деца”, безвъзмездно предоставен от „Бизнес Парк София”. Инициативата, която се проведе в партньорство с „Градът Медиа Груп”, имаше за цел да превърне офиса в уютно и приветливо място за работа и срещи с партньори, доброволци и граждани, съпричастни към визията на фондацията за развитие и щастливо детство за най-уязвимите деца в България. Архитектурната работилница се проведе в периода 13 август – 10 септември и бе водена от архитектите Павлина Вардулаки и Виктор Банарев. Те работиха с още 13 свои колеги, завършили престижни български и чуждестранни университети – Емилия Манева, Али К, Цветан Цеков, Елица Маринополска, Константин Доганов, Елина Малинова, Димитър Смилков, Цветелина Георгиева, Николай Цветков, Незабравка Тушнина, Мая Желязкова, Роберто Набони и Ада Гулямджис. Младежите безвъзмездно дариха времето и творчеството си, за да проектират и реализират уникален интериорен дизайн за офиса. Всяко работно помещение отразява по интересен начин спецификата на работата на отдела, който се помещава в него, и същевременно е обвързано със стотиците детски съдби, променени в позитивна посока от екипите на фондацията за изминалите 20 години. Особено въздействие има заседателната зала на фондацията. В нея архитектите Павлина Вардулаки и Виктор Банарев са проектирали дърво с множество разклонения, които символизират дългия живот на фондацията. Многото снимки, закачени на „клоните”, са запечатали щастливи детски усмивки и редица хубави за фондацията спомени. Коридорът на фондацията разказва една история с тъжно начало и щастлив край. Тя проследява съдбата на децата, които посрещат живота си в самотата и изолацията на социалните домове, но са били щастливи да получат подкрепа, да заживеят обичани в семейство и да имат истинско детство. Като благодарност за усилията и красивите резултати, директорът на фондация „За Нашите Деца” – г-жа Иванка Шалапатова лично поздрави и връчи грамоти на младите архитекти в Деня на отворените врати на фондацията на 14 септември. Тя сподели, че се възхищава на ентусиазма и креативността на участниците в архитектурната работилница и им пожела още много успешно реализирани проекти в професионалния им път. Повече снимки може да видите…\nОще едно изоставено бебе отиде в приемно семейство, а не в социален дом\nОще едно изоставено новородено бебе беше настанено при приемно семейство, а не в институция, благодарение на съвместните усилия на Центъра по приемна грижа към фондация „За Нашите Деца” и органите за закрила на детето. Това е новородената Ина*, с която майката се раздели още след раждането, тъй като не е в състояние да се грижи за нея. Пенка*, приемен родител, подкрепян от фондацията, реши спешно да я приеме в дома си и така я спаси от живот на самота в дом за медико-социални грижи, където се настаняват изоставените бебета. Ина се ражда недоносена и остава почти месец в неонатологичното отделение на болница Шейново в София докато се стабилизира. През това време социалният работник Юлия Ангелова от Центъра по приемна грижа заедно с отделите за закрила на детето „Лозенец” и „Люлин” активно търсят приемно семейство, в което бебето да живее след като бъде изписано от болницата. Ина вече живее в семейството на приемната майка Пенка, която поема грижата за бебето, макар че вече отглежда едно приемно момиченце на 6 годинки и осиновената си дъщеря. От 5 години Пенка е избрала приемната грижа за своя мисия и професия и не се плаши от трудности. За това време, тя се е грижила общо за шест приемни деца. Със солиден опит е и много мотивирана да приема в дома си малчугани в риск като Ина и да им осигури истинско семейство и обич. Бебето се чувства много добре в новия си дом – храни се с голям апетит, наддава килограми, а педиатърът е уверил приемната майка, че Ина е в добро здравословно състояние. За разлика от дома за бебета, където тя щеше попадне, ако за нея не се беше намерило приемно семейство, сега тя получава индивидуално внимание – има си собствена стая, играчки, дрешки, и „мама”, която постоянно е с нея и й осигурява всичко необходимо, за да се чувства сигурна и обичана. „Щастлива, че още едно изоставено дете не отиде в институция, а за него се намери алтернативно семейство. Струват си усилията на всички институции и организации, стига да успеем да осигурим семейна грижа за децата в нужда”, споделя Юлия Ангелова, социален работник в Центъра по приемна грижа. *Имената са…\nДен на отворените врати в новия ни централен офис\nНа 14.09.2012 г. фондация „За Нашите Деца“ организира „Ден на отворените врати“ в новия си централен офис на адрес Младост 4, ул. Бизнес Парк София 1, Сграда 13B, ет.2. Екипът на фондацията ще очаква своите партньори и приятели от 12:00 до 19:00 часа в офис пространството, което през април тази година беше предоставено за безвъзмездно използване от Бизнес Парк София. В рамките на Деня на отворените врати ще споделим успехите, постиженията и предизвикателствата в нашата работа. Подготвили сме и различни презентации и демонстрации, в които ще можете да се запознаете с работата ни по приемна грижа и предотвратяване на изоставянето на бебета. Планираните дейности в програмата са: 13:00 – 14:00 Приветствие от директора на фондация „За Нашите Деца” – Иванка Шалапатова и презентация за работата и постиженията на фондацията за изминалите 20 години. 14:00 – 15:00 Демонстрация „Първи грижи за новороденотоЩе ви дадем ценни и полезни съвети как се храни, къпе, облича, изправя и повива бебето в първите месеци от неговия живот. Презентатори: Ваня Кирилова, Петя Петрова от ЦОП „Св. София” 15:00 – 16:00 Презентация „Книга за живота” В тази секция ще ви представим как нашите екипи помагат на децата от институции да опознаят своето минало, за да имат щастливо бъдеще, защото вярваме, че дърво без корени не може да порасне. Презентатори: Галя Андонова и Йорданка Йотова 16:00 – 17:00 Информационна среща по приемна грижа В рамките на тази среща ще ви покажем какво представлява приемната грижа, как се става приемен родител, каква е разликата между приемната грижа и осиновяването и как фондацията „За Нашите Деца” помага на приемните родители и децата в приемни семейства. Презентатори: Юлия Ангелова и Мариана Тасева 17:00 – 19:00 Срещи с екипите на отделните звена във фондация „За Нашите Деца” Ще научите повече с какво се занимават отдел „Програма”, отдел „Маркетинг и фондонабиране”, отдел „Финанси”, Център за обществена подкрепа „Св. София”, Център за обществена подкрепа „За деца и родители”, Център по приемна грижа, Семейна къща „София”. Всеки посетител на централния ни офис на 14 септември ще може да се включи в избрани презентации по свой избор. Екипът на фондацията ще Ви…\nМили майки и татковци, Екипът на Център за обществена подкрепа „За деца и родители” – Пловдив и МБАЛ Пловдив имат удоволствието да ви поканят на среща-демонстрация за първите грижи за новороденото. Ние знаем, че да си майка и татко не е лесно. И това се научава с времето. Бихме се радвали да ви бъдем полезни с това, което ние знаем и можем. КОГА: 15 септември /събота/, 2012г.КЪДЕ: МБАЛ-Пловдив /ет.1- заседателна зала/НАЧАЛО: 10.30 часаКОЙ: Д-р Диана Аргирова – неонатолог Какво ще научите: Как да къпем бебето?Как да го храним правилно?Как да се грижим за кожата на новороденото?Някои други интересни и важни подробности.Всяка майка и татко, които чакат своето бебе, ще получат книжка за майката и бебето от фондация „За Нашите Деца”, за да бъдат добри, уверени и грижовни родители. Лице за контакт: Деница Велкова – старши социален работник към Център за обществена подкрепа „За Деца и Родители” – ПловдивЗаписвания за участие: 032/ 943-444, мобилен 0879-943-442 Ще се радваме да бъдете наши…\nНовородената Мила не отиде в социален дом\nМила се ражда в столичната болница Шейново, но за нея животът не започва с нежните прегръдки на мама и татко, с топли и гальовни думи. Нейният живот започва с една огромна и страшна дилема на майка й Вяра, която няма средства да се грижи за малката си дъщеря. Вяра е решена да остави детето си в дом, защото няма средства да се грижи за нея. Майката и таткото на Мила са безработни, имат още едно дете момченце на 2 години. Живеят в една оскъдно обзаведена стая под наем. Съдбата на Мила щеше да е такава като на близо 1000 бебета, които се изоставят всяка година в институции директно от родилен дом, ако на помощ не бе дошла Дора социален работник от фондация За Нашите Деца. Дора се среща с майката на Мила и започва да търси начини да я подкрепи. В разговора социалната работничка разбира, че майката не иска да се раздели с бебето си, но се страхува, че няма да успее да му осигури добра грижа. Дора разказва на Вяра за живота на бебета в социални домове, за липсата на индивидуална грижа и за увреждащите последици, които могат да настъпят в психичното и физическото здраве на детето в резултат от изолацията и самотата. Следват срещи с бащата и бабата. По-късно Дора се среща отново с Вяра, която заявява, че е променила решението и ще си гледа детето. Майката споделя, че е готова да се бори, за да осигури на новородената си дъщеря истинско семейство и дом. Фондация За Нашите Деца осигурява всичко необходимо за изписването на бебето – памперси, медикаменти, коритце, бебешка козметика, одеялца и т.н. На майката са дадени полезни съвети как да се грижи за новороденото, оказано е съдействие за записване на детето при личен лекар. Лелята и бабата на бебето Мила заявяват, че ще са до Вяра и ще й помогнат да се справи с трудностите си и да си грижи добре за рожбата си. От тук нататък фондация За Нашите Деца започва активна работа с родителите на Мила, за да успеят те да се стабилизират не само финансово, но и…


Insulin detemir е с по-нисък риск за хипогликемия | Списание МД\nInsulin detemir е с по-нисък риск за хипогликемия\nЧестотата на хипогликемия при пациенти с диабет тип 1 е по-ниска при терапия с insulin detemir* (www.insulindetemir.com), в сравнение с NPH insulin, показаха данни от мета-анализ представени през юни на тазгодишния конгрес на American Diabetes Association (ADA, http://www.ada.org) (1).\nОбобщените резултати от шест клинични проучвания с 2530 болни сочат, че и двата инсулина намаляват нивата на гликирания хемоглобин (HbA1c), но при insulin detemir е отчетен с 10% по-малък риск за хипогликемия. Освен това, в същата група са регистрирани сигнификантно по-малко хипогликемични епизоди през нощта (с 35%).\nТерапията с инсулин detemir е довела до значимо по-ниски стойности на кръвната глюкоза на гладно (с 1.49 mmol/l), както и до намаление на телесното тегло с 0.61 kg.\nВ мета-анализа са включени проучвания с продължителност от 16 до 104 седмици. Средната възраст на пациентите с била 35-40 години, като в едно от изследванията са участвали деца на възраст 12 години.\nСредният индекс на телесна маса (BMI) е бил 25 kg/m2, с изключение на проучването при деца (BMI 19 kg/m2). Болните са били диагностицирани с диабет тип 1 на възраст 13-17 години (пет години в педиатричното проучване). Изходните стойности на HbA1c са били 7.8-8.8%.\nВ сравнение с NPH инсулин (интермедиерен човешки инсулин), при диабет тип 1 инсулин detemir (бавнодействащ аналог на човешкия инсулин) е свързан с по-нисък риск за хипогликемии, особено през нощта, при сходен ефективен гликемичен контрол, е заключението на авторите.\nИнсулин detemir има по-плавен (безпиков) и съответно по-предвидим профил на действие, в сравнение с NPH инсулина, което го прави по-подходящ за базална инсулинова терапия при пациентите с диабет.\nБавнодействащият инсулинов аналог води до по-малки вариации на кръвната глюкоза при всеки пациент през денонощието, както и през различните дни.\nПоради това, неговото приложение намалява риска за хипогликемии (симптомни и безсимптомни) – нощни, общо и сериозни епизоди, налагащи чужда помощ. (ИТ)\n* insulin detemir е регистриран в България (www.bda.bg) с търговското име Levemir на Novo Nordisk\n1. Insulin detemir is associated with a lower risk of overall and nocturnal hypoglycemia compared with neutral protamine hagedorn insulin – a meta-analysis of randomized clinical trials in type 1 diabetes. Abstract 0687-P\nИнсулин detemir води до най-малко увеличение на теглото в сравнение с останалите базални инсулини\nИнсулин detemir води до по-мек и по-предвидим профил на кръвната глюкоза от традиционните базални инсулини\nLiraglutide води до намаляване на кръвната глюкоза и теглото при нисък риск за хипогликемия\nИнсулин detemir предлага допълнителни ползи при пациенти с диабет тип 2, лекувани преди това с други базални инсулини\nНовият инсулин detemir предлага по-предвидими терапевтични ефекти от наличните базални инсулини


вино Орбелия Лудо Младо 750мл Мускат Отонел\nМладо бяло сухо вино от сортовете мускат отонел и керацуда с приятен вкус и загадъчен аромат на виолетки и индрише с умерена свежест и плътност. Подходящо за консумация с рибни ястия и различни видове сирена. Да се консумира добре охладено 7 – 8 С°.\nЧервено сухо вино с елегантно ухание на горски плодове и виолетка, отличаващо се със свеж вкус и дъх. Подходящо за консумация с ястия от пернат дивеч и финни червени меса и мезета. Да се консумира с температура на виното 15 -17 С°.\nРозе от широка мелнишка лоза с приятен наситен розов цвят. Ароматът е на червени горски плодове, предимно диви ягоди и малини. Вкусът е свеж, плодов и мек. Подходящо е за консумация със сирена и морски деликатеси. Да се консумира добре охладено 8 -10 С°.\nвино Орбелия 750мл Сандански Мискет\nБяло сухо вино с нежен аромат на мискет. Носът е съчитание от цветисти и плодови аромати, които преминават в един елегантен и много фин вкус. Подходящо за консумация с рибни ястия , паста и различни видове сирена. Да се консумира добре охладено 8 -10 С°.\nвино Орбелия Шевица 750мл Лира Мелник Каберне и Мерло\nЧервено сухо вино от сортовете Широка мелнишка лоза, Мерло и Каберне Совиньон елегантно балансирано със свеж индивидуален аромат и изпълващ плодов вкус.\nвино Орбелия Шевица 750мл Мелник 59\nвино Орбелия 750мл Мелник 2013\nЧервено сухо вино от сорта Широка мелнишка лоза, елегантно балансирано с кадифен аромат на свежи горски плодове. Подходящо за консумация с печено месо и финни червени мезета. Да се консумира с температура на виното 12 -14 С°.\nвино Домейн Бойар 375мл Дежа Вю Розе Марселан\nЦвят: привлекателен цвят на светла малина Аромат:интензивен плодов аромат, пленяваща чистота с нюанси на червени плодове – череша, ягода, английски бонбон и фин карамел Вкус: с великолепна хармония, дължина и структура, има плодов финал с траен, съблазнителен спомен. Виното е много вкусно самостоятелно, както и комплимент за голям брой храни; просто следвайте моментното си предпочитание – вегетарианска кухня, паста, пица, риба, морски дарове, пикантни блюда, пиле, пернат дивеч, средно меки и твъдри сирена, и други.\nвино Домейн Бойар 375мл Дежа Вю Совиньон Блан\nАлкохолно съдържание:12.5% Цвят – златистозелен, свеж. Аромат – много добра сортовост – ароматна зеленина, пъпки на касис и плодове със зелена кора. Вкус – хубава атака, подчертана сочна дължина и обем; апетитен финал и трайна плодовост. Виното се съчетава добре със зелени салати, риба, средиземноморска кухня, с гъши дроб и плата от различни сирена. Сервира се охладено, 10 °- 12 °C.\nвино Домейн Бойар 375мл Дежа Вю Шардоне\nАлкохолно съдържание:12.5% Цвят – златистозелен Аромат – плодов с нюанси на костилкови плодове (праскова), пасион фрут и нежен бариков „воал” Вкус – с приятен обем, добра структура, осезаема свежест, дължина и пикантен финал, и апетитен послевкус Виното е подходящо за вегетарианска храна, пикантна кухня, паста, пица, риба, барбекю с с риба, пилешко и по-леки червени меса; фазан, заек, свинско и твърди сирена. Сервира се охладено, 10 °- 12 °C.\nвино Домейн Бойар 375мл Дежа Вю Мерло\nАлкохолно съдържание:13.5% Цвят – рубинен, с нотка топла дъга. Аромат - букет от червени плодове и нюанси на благороден дъб, канела, синя слива. Вкус - показва богат ароматен профил, много добра хармония, мазнота, структура, свеж финал и апетитен послевкус. Виното е особено подходящо за съчетание с паста, пица, барбекю, колбаси, свинско, телешко, агне, твърди сирена и печени меса. Температура на сервиране 16-18 ОС.


Караш трошка на пътя – глоба до три бона! - TVNovini.bg - Новини от България и света\nАко караш разбита кола или камион по родните пътища, глобата може да стигне до 3 бона, предвижда новият проект на Закона за движение по пътищата, който беше разделен на три части и качен за обществено обсъждане, пише днес.бг.\nВ член 219 е записано, че "опасните технически неизправности" ще се санкционират с 1500 лева, като тук влизат и камионите и автобусите, които не са укрепили товара си. Санкции ще има и за притежателите на леки автомобили, които имат неизправни спирачни и кормилни системи. Там е предвидена същата глоба.\nС максимален размер на санкцията ще се наказват и водачите на превозни средства, които "имат въздействие върху околната среда, или могат да породят риск за други участници в движението по пътищата", се казва още в закона. Тълкуванието е, че старите коли, които тровят околната среда, нямат катализатори или пушат повече от нормалното, ще попадат под ударите на закона.\nПо-леките наказания са до 1000 лева и включват по-малки неизправности, отново касаещи околната среда и безопасността на останалите участници в движението.\nНай-малката санкция пък е от 500 лева. Не е изключено обаче сборът им, когато се касае за много разбит автомобил, който създава опасност, да достигне и до 3000 лева. За да има максимална глоба при него трябва да са констатирани опасни, значителни и незначителни неизправности.\nТе включват както развалени фарове, така и разтропана ходова част износени гуми, неработещи чистачки и други. До момента наказанието за подобни повреди беше едва фиш от 50 лева.


Задавали ли сте си въпроса защо едни снимки са по-въздействащи от други? Всеки има свое усещане за естетика, но с тази тема целим да Ви помогнем да се изразявате по-добре чрез съответстващата подредба на елементите в сни\nwww.photoschool.bg / Обучение / Онлайн обучение по фотография\nОнлайн обучение по фотография за начинаещи от 22.03.2021г.\nОбичате ли да запечатвате най-хубавите си спомени? Снимките Ви след това пресъздават ли момента по начина, по който сте го видели? А когато ги покажете на приятели, успявате ли да ги пренесете в дадената ситуация, време и място? Ако отговорът на първия въпрос е “да”, а на някой от някой от следващите въпроси - “не”, то ние ще се радваме да Ви помогнем!\nПредставяме Ви нова възможност да извървите първите стъпки по пътя си с нас, като станете част от онлайн обучението ни по фотография начално ниво. За целта е напълно достатъчно да имате интернет и устройство, от което да вземате участие (компютър, таблет или телефон).\nВ онлайн обучението по фотография начално ниво, лектори ще бъдат едни от най-добрите и популярни фотографи в техните жанрове. Участниците ще могат да се докоснат до различни гледни точки, похвати и техники:\nАнтония Чепишева - Тонита\nОнлайн курсът по фотография начално ниво е подходящ за Вас, ако:\nнямате възможност да посетите нашите физически курсове;\nживеете в населено място в България, в което не работим;\nживеете извън България;\nпритежаватe фотоапарат отскоро и имате прекалено много въпроси;\nизползвате фотоапарата в автоматичен режим;\nслучва се нещо, но не разбирате какво или защо;\nне знаете какво е исо, скорост и бленда и/или как си взаимодействат;\nчесто фокусът не е там, където бихте искали да бъде;\nили просто липсва химия между Вас и Вашата камера :-).\nЛекции: Време за провеждане на теоретичните занятия: 21:00 - 22:30 (Източноевропейско време / София), продължителност минимум 90 минути (2 учебни часа).\nСамоподготовка: ние ще ви предоставим материали, които вие ще следвате и изпълнявате, за да усвоите определена техника или подход.\nАнализ: Ще обсъждаме снимки на участниците и ще даваме препоръки как да бъдат заснети по-добре.\nЩе разчитаме на Вашите въпроси, за да помогнем при неясноти и да допринесем за по-доброто усвояване на материала, но и ще очакваме да работите по поставените задачи.\nЦени и Програма по дати и часове за градовете:\n22.03.2021 (пн) Първа среща - въвеждаща лекция Среща с всички лектори\n24.03.2021 (ср) Видове фотоапарати и обективи - Да се запознаем с фотоапарата си Йонко Русев\n29.03.2021 (пн) Фотоаксесоари Минко Михайлов\n31.03.2021 (ср) АБВ във фотографията: Бленда, скорост и исо Иван Златев\n05.04.2021 (пн) Основни принципи за работа с фотоапарат, Автоматични режими A/Av, S/Tv, P Валя Андонова\n07.04.2021 (ср) Фокус и баланс на бяло Минчо Минчев\n12.04.2021 (пн) Композиционни правила Ники Пандев\n14.04.2021 (ср) Естествена светлина Явор Седянков\n19.04.2021 (пн) Портрет деца – подготовка и реализация на детски снимки Антония Чепишева - Тонита\n21.04.2021 (ср) Базова обработка с ACR във Photoshop - I Деян Недялков\n26.04.2021 (пн) Портрет деца - обсъждане на снимки от самоподготовка Антония Чепишева - Тонита\n28.04.2021 (ср) Пейзаж – основни похвати Милен Добрев\n03.05.2021 (пн) Базова обработка с ACR във Photoshop - II Деян Недялков\n05.05.2021 (ср) Пейзаж - обсъждане на снимки от самоподготовка Милен Добрев\n10.05.2021 (пн) Портрет – Композиция Явор Седянков\n12.05.2021 (ср) Базова обработка с ACR във Photoshop - III Деян Недялков\n17.05.2021 (пн) Портрет - обсъждане на снимки от самоподготовка Явор Седянков\n19.05.2021 (ср) Улична фотография – основни похвати Ивелин Илиев\n24.05.2021 (пн) Улична фотография – обсъждане на снимки от самоподготовка Ивелин Илиев\n26.05.2021 (ср) Подготовка за виртуална изложба Деян Недялков\n31.05.2021 (пн) Подготовка за виртуална изложба 2 Деян Недялков\n02.06.2021 (ср) А сега накъде? Минко Михайлов\nОрганизаторите имат право да определят с помощта на въпроси нивото на кандидат курсистите, както да извършват промени в учебния план, когато това е необходимо.\nКакви теми ще засегнем в онлайн курса по фотография - начално ниво?\nПърва среща: Ще Ви запознаем с проекта Фотоскул и с всеки от лекторите, които ще Ви обучават.\nВидове фотоапарати и обективи: Ще поговорим за устройство на камерите и обективите. Ще разгледаме също различните класове камери и обективи и техните специфики.\nФотоаксесоари: Темата за джаджите, в която ще покажем и обясним много от техниките на снимане, с които да създавате любопитни и на пръв поглед сложни ефекти. Имате необикновени въпроси? Ще се радваме да Ви отговорим.\nАБВ във фотографията: Бленда, скорост и исо - най-важната тема! Те са като газта, спирачката и воланът в шофирането. Взаимодействието между стойностите на тези три инструмента ни позволява да извличаме максимума от камерата.\nОсновни принципи за работа с фотоапарат, режими A/Av, S/Tv, P: Каква е разликата между полуавтоматичните режими и в какви ситуации и по какъв начин могат да Ви помогнат?\nФокус и баланс на бяло: Режими на фокусиране, кой в какви ситуации е най-подходящ, как да фокусирате според камерата с която разполагате. Фокусът като изразно средство и прекадриране.\nКомпозиционни правила: Задавали ли сте си въпроса защо едни снимки са по-въздействащи от други? Всеки има свое усещане за естетика, но с тази тема целим да Ви помогнем да се изразявате по-добре чрез съответстващата подредба на елементите в снимката си.\nЕстествена светлина: Фотографията - “рисуване със светлина”. Ще говорим както за видовете светлина, така и за сенките. Ще даваме примери, ще Ви накараме да се оглеждате, когато се разхождате, и да търсите душата на светлината.\nПортрет деца: Ако имате деца, то отлично знаете какво предизвикателство е да ги снимате. А сега си представете да снимате чуждите деца ;). Едно дете може да разтопи сърцето Ви само с една усмивка и със своята искреност, и често пъти една обикновена снимка може да Ви върне към този момент.\nПейзаж: С ръка на сърцето отговорете на следния въпрос: когато попаднете на на невероятна пейзажна снимка, не искате ли самите Вие да посетите това място, да го видите и почувствате? Ще дадем основни насоки в пейзажната фотография и ще разкажем за работата, която се крие зад успешните пейзажни кадри.\nБазова обработка с ACR във Photoshop: В днешно време обработката е неотменна част от шлифоването на една снимка. Ще покажем основни техники и инструменти.\nПортрет: В 90% от времето ние фотографираме други хора, тъй като ги намираме за най-интересния обект за снимане. В тази тема ще говорим за основните правила в позирането и кадрирането. Ще дадем практически съвети как да работите с хора, които нямат опит, и ще ви възложим задачи, които ще обсъдим заедно.\nУлична фотография: Може би на някои от вас тази тем им звучи странно? А знаете ли, че едни от най-добрите фотографи се вдъхновяват точно от този жанр? Ще говорим за основните похвати в стрийт фотографията, и ще Ви научим да улавяте дребните неща и моменти около себе си.\n20.3.2021г.: 430.00 лв.\nВтора вноска до 15.4.2021 г.,\nOстаналата сума се плаща до 05.5.2021 г.\nДеян Недялков + 359 886 721288 (Viber/WhatsUp)


Обновената Skoda Fabia се отказва от дизела (ВИДЕО) - Money.bg\nОбновената Skoda Fabia се отказва от дизела (ВИДЕО)\nКомпанията Skoda разсекрети обновения хечбек Fabia. Според пресслужбата на чешката марка премиерата на новия модел ще се състои през март на автомобилното изложение в Женева. В Европа продажбите на автомобила ще започнат през втората половина на тази година.\nАвтомобилът получава нова LED оптика, модифициран капак на двигателя и 18-цолови джанти. Чешката компания не публикува снимки на салона. В същото време пресслужбата на марката обещава, че рестилизираният хечбек ще получи актуализирано арматурно табло, нови седалки и 6,5-инчов сензорен дисплей. Освен това водачът ще разполага с модернизирана информационно-развлекателна система с поддръжка на Apple CarPlay, Android Auto и MirrorLink.\nДвигателната гама включва 1,0-литров бензинов двигател. MPI агрегатът ще се предлага с два варианта на мощността: 60 и 75 конски сили. Двата TSI варианта на двигателя обещават 95 и 110 конски сили.\nЗа момента не е ясно дали 1,6-литровият TDI от Polo ще замени 1,4-литровия TDI на актуалния модел. В официалното прессъобщение не се споменава нищо за дизелови двигатели, което накара редица наблюдатели да заключат, че марката се отказва от дизела при този модел.\nМеждувременно компанията обещава да добави няколко нови системи за сигурност. По-специално, обновената Fabia ще бъде оборудвана с функция за наблюдение на "слепи" зони, аварийна спирачна система и предупреждение за опасно приближаване, както и функция за подпомагане при паркиране.\nSkoda планира да възроди компактния хечбек Fabia RS, който ще получи хибридна задвижваща система. Автомобилът ще се появи най-рано след две-три години - след появата на модела от следващо поколение.\nИкономически новини / ТеКно / Автомобили / Обновената Skoda Fabia се отказва от дизела (ВИДЕО)


Нигерийка стана майка за първи път на 68 години : MamaMia\n27 април, 2020 16:24 | от MamaMia | Майчинство\nСлед три провалени опита за ин витрофертилизация (IVF), 68-годишна нигерийка и нейният 77-годишен съпруг изпълниха мечтата си да имат дете. Маргарет Аденуга роди здрави близнаци и се превърна в най-възрастната майка изобщо на африканския континент.\nИсторията на Маргарет и Ноа Аденуга е изпълнена с опити за зачеване. Те са женени от 1974 година, но очакват дете в продължение на 46 години. Без да губят надежда, те опитват до последно.\nПред CNN нейният съпруг обяснява, че желанието им за дете никога не е преставало. „Аз съм мечтател и бях убеден, че тази наша мечта ще се сбъдне“. казва той.\nДецата са изродени чрез цезарово сечение в 37-мата седмица. Те са родени още в средата на месеца, но от Университетската болница в Лагос съобщаватновината с голямо закъснение. Докторите са преценили, че трябва да дадат достатъчно време на майката да се възстанови. Пред CNN докторът, израждал бебетата, обяснява, че е бил сформиран специален екип, който да следи бременността заради възрастта на родилката. Той обяснява, че и бременността, и раждането са били високорискови не само заради възрастта, а и защото е ставало дума за близнаци.\nМиналата година 73-годишна индийка роди близнаци чрез ин витро фертилизация и стана най-възрастната родилка в света.\nСпоред специалистите, въпреки че възрастните жени могат да зачеват по този начин, докторите трябва да имат едно наум за медицинските рискове, които крие бременността на тази възраст. Сред усложненията са недоносване на бебето, както и здравни проблеми по време на раждането или след това.\nКоментарите са изключени за Нигерийка стана майка за първи път на 68 години


Начало > Хасково > Заловиха над 26 000 къса цигари при проверки на "Капитан Андреево"\n14:10, 18 фев 19 / Крими 25 211 Автор: Topnovini\n26 800 къса /1340 кутии/ контрабандни цигари откриха митническите служители при две проверки на МП "Капитан Андреево".\nПри единия от случаите контрабандни цигари са открити при проверка на товарен автомобил с иранска регистрация, влизащ в страната на 13 февруари. Шофьорът на камиона, ирански гражданин, представил редовни документи за превозваната стока и заявил, че няма лични вещи, стоки или валутни ценности за деклариране.\nАвтомобилът е селектиран за проверка и пролъчен с рентгенова апаратура. При последвалата физическа проверка се установява, че в кашони, залепени с тиксо за вратата на полуремаркето, както и в кашони между палетите със стока, са укрити 17 600 къса / 880 кутии / цигари с марката „MM deluxe slims“, без акцизен бандерол.\nНяколко часа преди това, в друг товарен автомобил с турска регистрация, влизащ в страната от Турция, след проверка с рентгенова апаратура и последващ физически контрол, митническите служители откриват общо 9200 къса /460 кутии/ цигари отново с марката „MM deluxe slims“ без акцизен бандерол. 270 кутии от безакцизните цигари са отрити в пластмасова туба, укрита в долапа на влекача. Митническите служители установяват, че тубата е била напълнена с цигари през изрязано дъно. Другите 190 кутии цигари са открити, укрити около акумулаторите на превозното средство.\nОт началото на годината митническите служители на МП "Капитан Андреево" са задържали над 950 000 къса цигари без акцизен бандерол.\nкапитан андреево контрабандни цигари


Разказ за едно свещено дърво. Пало санто на вашето внимание – OSHADHI България\nНачало › Новини и знание › Разказ за едно свещено дърво. Пало санто на вашето внимание\nНа прага на светъл празник сме, макар и в такива размирни времена светлината да си пробива път много по-трудно. Тъй като вече няколко пъти съм писала за тамяна, който е много очевидно подходящ избор за разказ покрай най-светлите ни религиозни празници, днес реших да проявя оригиналност и да ви разкажа за етеричното масло от пало санто (Bursera graveolens). Подобно на тамяна, етеричното масло от пало санто има силно въздействие на духовно, психично и енергийно ниво и именно тези му свойства обясняват изборът ми да разкажа за него тъкмо днес.\nМаслата от тамян и пало санто: първи братовчеди\nАко сред етеричните масла може да има роднини, то маслата от тамян и пало санто са първи братовчеди. Първо, и двата растителни вида произхождат от едно семейство (Бурсерови), второ – двете масла имат подобен химичен състав, като лимоненът е водеща съставка и при двете и трето, ароматите на двете масла имат доста общи допирни точки. На последно място, но всъщност най-важно – маслата от тамян и пало санто имат сходни терапевтични свойства и приложения.\nДоскоро неизвестно и непознато по нашите географски ширини, пало санто нашумя през последните години – в био магазините и в някои йога студия, спа центрове и други пространства за здраве или себеосъвършенстване може да намерите най-често пръчици от пало санто, които се използват за кадене. Така, както в нашата църква се кади с тамян за пречистване (физическо и духовно) от хилядолетия, така в Южна Америка, по местата където расте дървото пало санто, дървесината се използва за кадене от шамани при ритуали и всякакви церемонии и духовни практики от стотици години.\nПало санто е ароматно диворастящо дърво, родом от тропическите гори на Перу, Еквадор и островите Галапагос, което принадлежи към същото семейство Бурсерови като смирна, тамян или копал. Името означава „свещено дърво“ и се свързва с многовековна лечебна практика, залегнала в знанията и церемониалната традиция на южно- и мезоамериканските шамани „курандерос“.\nКората от дървото пало санто традиционно се пали в Южна Америка с цел изчистване на отрицателните енергии от жилищните пространства. Етеричното масло е по-лесно и практично за употреба чрез дифузия. Може да се използва в молитва, за енергийна работа и т.н., където е символ на прераждането.\nДървото, чийто живот е зависим от наличието на едно специфично насекомо, умира естествено след период от около 100 години растеж. Необходими са между 4 и 10 години докато в останалия да лежи на земята мъртъв ствол, чрез специална биохимична метаморфоза, се образува скъпоценната смола.\nЕтеричното масло от пало санто е вълшебен течен елексир и се получава чрез парна дестилация от концентрираната смола на мъртвото дърво. В някои малки общности се дестилират също и плодовете, за да се получи друга версия на етерично масло на това красиво дърво. Маслото от плодовете има различен химичен и ароматен профил.\nАроматът на маслото от пало санто е плътен, маслен и сладък, с очарователна лимонено-ментова висша нотка. Аз лично винаги усещам една екзотична и много специфична сладост в аромата, която го прави лесно разпознаваемо. Основните химични съставки на етеричното масло от пало санто са лимонен, алфа-терпинеол, бета-бисаолен, карвон, транс-карвеол, джунеол. Лимоненът е съставка най-често срещана при цитрусовите масла и именно на нея се дължи техният свеж и лимонов аромат. Присъствието на лимонен в състава на масло, извлечено от сърцевината на дърво е изненадващо и много нетипично. Именно лимоненът е съставката, с която се обясняват доста от терапевтичните свойства на маслото.\nНа първо място, етеричното масло от пало санто подпомага работата на фините енергии\nНа психо-духовно ниво етеричното масло от пало санто подпомага фините енергии, подходящо е и при медитации. То повдига настроението на практикуващия и на емоционално ниво помага срещу депресията и страха като влива усещането за доверие в дълбоко скритите в съзнанието травми. Помага за разсейването на негативна енергия. Етеричното масло от пало санто има свойството да заземява, създава чувство на душевен мир и покой. Има пречистващ ефект както за тялото, така и за душата.\nДобавено към комбинации за масажно масло, фините му енергии съдействат за осигуряването на баланс в системата.\nВъздействие за намаляване нивата на стрес\nМного хора намират аромата на маслото от пало санто успокояващ и отпускащ. Тези му свойства го правят популярно масло за приложение когато се търси облекчение на симптомите на стрес. Наличието на лимонен в състава на маслото е най-вероятното обяснение за тези свойства на пало санто. Според две различни научни изследвания от 2013 и 2014 година вдишването на лимонен води до намаляване на нивата на стрес и тревожност (и двата теста са правени върху животни).\nНа физическо ниво: безценно антисептичено средство, има обезболяващи и противовъзпалителни свойства\nБлагодарение на някои химични съединения като лимонен, карвон и други, етеричното масло от пало санто се оказва безценно антисептично и пречистващо средство за лечение на различни наранявания и рани. Прилага се и като лек срещу настинки, както и при респираторни заболявания.\nЕтеричното масло от пало санто е ефективно при проблеми с храносмилателната система, при невроскелетни и дихателни оплаквания, също е известно и с ползите, които носи за кожата.\nАналгетични и противовъзпалителни свойства\nМаслото от пало санто се прилага за облекчение на различни видове болка, свързани с артрит, главоболия, болки в гърлото. Подходящо при навяхвания, болки в ставите, и други. Аналгетичните свойства на маслото от пало санто много вероятно се дължат на водещото присъствие на лимонен в химичния профил на маслото. Лимоненът е обстойно изследвана съставка, научно изследване от 2017 година например доказва, че лимоненът притежава аналгетични и противовъзпалителни свойства.\nРисковете свързани с маслото от пало санто според Тисеранд и Янг са свързани със сравнително бързата му оксидация (лимоненът определено може да бъде причината за това). Оксидацията може да доведе до раздразнение на кожата. Важно е да се съхранява на тъмно и сухо място, а бутилките трябва да са много добре затворени. Пало санто може да бъде и хепатоксично, поради което вътрешния прием трябва да бъде избягван. Максималната препоръчителна доза за топични приложения е 3.4% според Тисеранд и Янг.\nТова е определено едно много специално и специфично етерично масло. Макар да не мога да гарантирам, че ще се влюбите в аромата му (предпочитанието ни за аромати е много лично и уникално нещо), гарантирам, че веднъж вдишали го, никога няма да забравите този аромат и това чувство.\nС пожелания за най-светлите възможни празници, бъдете здрави!\nНашата селекция от масла за духовни практики


Вторник, 19 Май 2009 13:34\nГрейс Кели си остава булката с най-красивата сватбена рокля на всички времена.\nВ 9;30 часа, на 19 април 1956 година, 600 гости станали свидетели на църковната брачна церемония между известната американска актриса Грейс Кели и принца на Монако Рание. 30 милиона телевизионни зрители наблюдавали сватбата на века, украсена в бели люляци и лилии. Рокля на Грейс била подарък от филмовото студио MGM. Дизайнерката Хелен Роуз създала специално за красивата Кели рокля от 23 метра копринена тафта, 91 метра тюл, 125 годишна брюкселска дантела. Воалът на булката бил направен от 82 метра тюл.\nСватбата на принц Чарлз и лейди Даяна Спенсър през 1981 година била наблюдавана от близо 700 милиона души по света. Младата и красива Даяна станала принцеса на Уелс в катедралата Сейнт Пол/Свети Павел/, облечена в сватбена рокля с огромни буфан ръкави и деколте с богат набор. Ушиването на сватбената рокля се е пазило в изключителна тайна. Дизайнерите Елизабет и Давид Емануел, далеч от погледа на фотографите, създали величествената рокля от копринена тафта, украсена с дантела, ръчни бродерии,пайети и 10,000 перли. Шлейфът на Даяна бил дълъг 23 метра.\nДрехите в нашумилия сериал и игрален филм „Сексът и градът” са дори по-коментирани от любовните терзания на героините.Оспорвана била битката за булчинската рокля на главната героиня Кари Брадшоу. Един срещу друг се изправили младият дизайнер Зак Позен и англичанката Вивиян Уесууд. Всички сме свидетели, че именно с екстравагантната рокля на Westwood Кари беше изоставена от тузара.\nСтилистката Патрисия Филд, признава, че лично тя е предпочитала роклята на Зак Посен, но окончателният избор е направен, защото роклята на Вивиян била величествена. За Зак Позен останала утешителната награда, че с негови рокли били и трите приятелки на Кари.\nВиктория и Дейвид се женят като във вълшебна приказка. Сватбата им е в замък от ХVIII век в покрайнините на Дъблин. 250-те гости получават покани с герб, специално изработен за случая. Булката носи рокля за 150 000 евро, а правата за отразяване на сватбата са продадени на списание “ОК” за 1,5 милиона евро. Виктория е избрала сатенена рокля с цвят шампанско, в две части- корсет и пола на дизайнерката Вера Уанг. Майсторката на сватбена мода Вера Уанг привнася в своите облекла голяма доза източна екзотика.\n18 млн. долара струва приказната сватба на звездната двойка Том Круз и Кейти Холмс. Двамата избират средновековен замък в градчето Брачано, на 40 км. от Рим., където да се врекат във вечна вярност. Холмс е с рокля без презрамки на Армани, обшита с кристали Сваровски, копринен шлейф и воал до земята в цвят слонова кост.\nНикол Кидман печели приза за най-красива булка за 2006 година, според реномираното издание Conde Nast Brides. На традиционна католическа сватбена церемония в Сидни актрисата и кънтрипевецът се заричат във вярност в готически храм близо до океана. Актрисата избрира рокля на Баленсиага, в цвят слонова кост, с ефирен воал и перлени обици. През цялото време на церемонията Кидман оставила воала върху лицето си до момента, в който казала „Да” на своя любим.\nБългарският княз Кирил среща жената на живота си преди близо 20 години - на Балеарските острови, откъдето е тя. Сватбата им в родния град на Росарио Палма де Майорка се превръща в най-бляскавото събитие на годината. В катедралата красавицата с външност на модел е провъзгласена за Преславска принцеса под погледите на краля на Испания Хуан Карлос и съпругата му доня София. Сватбената рокля е дело на Валентино, със затворено деколте и дълъг ръкав.\nЕвгения е третата съпруга на известния бизнесмен Николай Банев. Тяхната сватба е оценена като най-скъпата в България. Двойката е венчана лично от кмета на София Бойко Борисов. Сред присъстващите на ВИП сватбата са Джо Кокър и Лили Иванова.\nБулчинската рокля на Евгения е най-скъпата дреха, допирала се до родна земя. Уникалният тоалет е изработван три месеца в Париж от екипа на световноизвестния ливански дизайнер Ели Сааб.\nНа 07-07-2007 в замъка Во-льо-Виконт, намиращ се на около 50 км. от Париж, се състоя сватбеното тържество на френската баскетболна звезда Тони Паркър и американската кинозвезда Ева Лонгория. Ева бе облечена в котюр рокля с гол гръб и дълъг шлейф на Анхел Санчес.\nМладоженците избират да направят своята сватба край морето, заради легендата, че богинята на любовта Афродита е излязла от водата. Журналистката от БНТ Мира Добрева избра златист цвят за своята рокля, символизирайки слънцето. Виргиния Здравкова е дизайнер на булчинската рокля, както и на цялото тържество.\nПоследно променен на Четвъртък, 14 Януари 2010 13:27


11-годишно момче разплака Любо Киров в "Големите надежди" - Вестник Утро\n11-годишно момче разплака Любо Киров в "Големите надежди"\nЛюбопитно | От: Нова Телевизия | 3 април 2014, 15:45 | коментара\nФен на българската история разплака Любо Киров. С изпълнението си на „Too Much Love Will Kill You“ на Фреди Меркюри, 11-годишният Петър Терзиев от София остави без думи цялото жури.\n„Аз не знам какво да кажа. Ти си истински артист, защото имаш всичко – любовта към музиката“, макар и трудно, успя да коментира Любо.\nМалкият Петър признава, че много обича българската история и периода на българското Възраждане. В момента той дори чете книгите… „Лидерът Стамболов” и „Дивергенти”. Петър се записал за кастинга на „Големите надежди“ без знанието на родителите си и по този начин сбъднал своето новогодишно желание. Заради интереса си към историята, не крие, че ако не се занимава с музика, би искал да стане историк-археолог или филолог. Още един малък талант разчувства изпълнителя на „Имам само теб” – това беше 13-годишният Иван Иванов от Горна Оряховица, който изпълни… „Имам само теб”.\nВодещите Ахинора и Драго\n„За мен е огромна чест, че си направил точно този избор на песен“, коментира Любо. Малкият талант е носител на престижното осмо място от детския песенен конкурс „Евровизия“ през 2011 и освен съграждани с финалиста от първия сезон на X Factor Богомил, двамата пеят заедно във вокален състав „Нова музика“. Самият Богомил дори беше специален гост на вчерашния концерт – за да подкрепят талантите, сред публиката бяха и Рафи, и Ана Мария.\nЧаст от талантливата петица станаха и три дами: Даяна Георгиева от Разград, която е завършила майсторски клас на Орлин Горанов и чието изпълнение на „Не така” на ФСБ убеди журито, че родната рок банда сериозно трябва да помисли за женска версия на песента; Елеонора Димитрова от Търговище, която вдигна журито на крака с изпълнението си на "Horchat Hai Caliptus" на Ищар, както и Лидия Стаматова от Бургас, която вече има предложения за участие в конкурси в Малта, Италия и Турция.\nСериозно признание от ЮНЕСКО получиха и други две големи надежди – Ерика Адамс от Пловдив и Габриела Йорданова от Русе, победителки съответно в първия и втория концерт на шоуто. Двете диви бяха поканени да участват в третата проява от проекта "Балканските мостове говорят", част от глобална инициатива "Културата - мост на развитие" на Ирина Бокова, генерален директор на ЮНЕСКО. Двете се включиха в концерт в историческия град Бенат и впечатлиха с изпълненията си жителите на града. Целта на проекта е чрез изкуството да се изгради нов мост между хората на полуострова, а автор и двигател на проекта е писателят Николай Стоянов, председател на международната литературна фондация "Балканика".


Забележителност Белоградчик - Исторически музей - Белоградчик\nБелоградчик - Исторически музей\nБелоградчик, 1, ул. Капитан...\nИсторическият музей на Белоградчик се помещава в паметника на културата „Пановата къща” – ярък представител на предбалканската възрожденска архитектура. Строена е през 1810г. Тя е двуетажна, с оковани с дъски стени, с два чардака, с изграден от камък първи и издаден втори етаж.\nТова архитектурно бижу на Белоградчик е скътало в себе си битът и народната култура, стремежът към красота и жажда на българина за свобода през епохата на българското Възраждане. Музеят разполага с богата колекция на монети и икони. Особено внимание е обърнато на развитието на занаятите в този регион.\nНай-сакралното място в Пановата къща – огнището – с неговите железни и глинени атрибути ни въздейства с притегателната сила на огъня и свещеноста на българската трапеза.\nЛапидариумът в двора на Пановата къща ни връща в епохата на Древния Рим и неговият духовен свят. Музеят има обедна почивка между 12 и 13:30ч.\nИ да не забравяме, че сме в Белоградчик – едно от най-красивите кътчета на България. Освен, че града е заобиколен от Белоградчишките скали, тук се намират крепостта „Калето”и Обсерваторията точно до нея.


Monitor.bG :: Турция вдигна половината стена по границата със Сирия\nНачало → Свят → Турция вдигна половината стена по границата със Сирия\nГотови са 290 км\nТурция вдигна половината стена по границата със Сирия\nАгенция Монитор - неделя, 26-02-2017 - 18:21\nТурция е издигнала по границата си със Сирия 290 километра от планираната 511-километрова стена, съобщиха днес местни медии, позовавайки се на Ергюн Туран, ръководителя на службата, отговаряща за строежа.\nСтената, изграждана от отделни бетонни елементи, ще се простира покрай южните и югоизточни турски окръзи Хатай, Килис, Шанлъурфа, Шърнак и Газиантеп, предаде ТРТ, като цитира Туран. Елементите й са преносими и може да бъдат отнесени и на други места, уточни той.\nСтената, висока три метра, е оборудвана и с бодлива тел и наблюдателници, отбелязва ДПА. Според медийни информации предназначението й е да попречи на нелегалното преминаване на границата. Правозащитници критикуват съоръжението, тъй като възпира бежанците от Сирия.\nТурция има обща граница със Сирия с дължина 911 км. В миналото Европа е критикувала многократно страната за хлабавия граничен контрол, заявявайки, че през границата от Турция проникват джихадисти в Сирия, посочва ДПА.\nТурската армия съобщи междувременно, че е прогонила напълно бойците на "Ислямска държава" от границата си. Част от района на Сирия по границата с Турция се намира под контрола на турската армия и сирийските бунтовници, които тя подкрепя, а друга част е контролирана от кюрдски милиции.\nСнимка на мишка в баничарница скандализира Хасково\nСпас Русев може да остане в „Левски”\nРуски генерал загина в Сирия\nБебе, ранено при бомбардировка, стана символ на солидарност в мрежата (СНИМКА)


Над милион евро идват за Неделев от сръбски гранд? | TribunaPlovdiv.bg - Новини за Локомотив, Ботев и всичко в спортен Пловдив\nНад милион евро идват за Неделев от сръбски гранд?\nТрибуна Пловдив\t4 коментара\t Ботев, Футбол\t16.април 2018\nБотев Пловдив може да се раздели през лятото с една от звездите си. Лидерът на тима Тодор Неделев е желан от Партизан Белград, пише „Тема Спорт“.\nСръбският гранд е готов да брои за играча 1,5 милиона евро. Гробарите са получили добри предложения за двама двама от чужденците си – нападателя Ландре Тавамба и халфа Сейбуда Сума, които със сигурност ще продада през лятото. От тях се очаква „черно-белите“ да изкарат добри пари и част от сумата да инвестират в покупката на родния национал.\nНаскоро се появи информация и за интерес на египетския гранд Ал Ахли. Желанието на лидера на „канарчетата“ обаче е било да е по-близо до родината въпреки по-изгодната оферта на африканския клуб.\nВ Ботев националът взима 25 хиляди евро, като 10 от тях плащат „жълто-черните“, а останалите Майнц 05.\nКакто е известно, през юли 2017-а Неделев подписа за З годни с „жълто-черните“. Договорът му с Майнц 05 бе до юни тази годдина. Той обаче отдавна не влизаше в плановете на немския клуб и след два периода на преотстъпване е Ботев пловдивчани си го върнаха. Майнц 05 обаче запази 60% от правата върху играча при следващ трансфер.\n 17:50, 16.април 2018\nИдват или отиват в касата на Майнц-05?!!! Или по-точно 70% от сумата при трансфер, какъвто е договора между двата клуба за да го върнат в Коматево!\n 14:52, 16.април 2018\nНа кой му трябма той само разхожда фанелката..Некадърен колкото си иска!\n 10:36, 16.април 2018\nКво идва бе? 70% от какъвто и да е трансфер отиват в Майнц! За жълтите курви остават пари, колкото да си платят водата!\n 10:30, 16.април 2018\nSelski,hvashtai za Strqma. .ushat pedal!


Онлайн игра Flight мечка и Мейбъл. Играйте онлайн игри за безплатно Flight мечка и Мейбъл. Изтеглете играта Flight мечка и Мейбъл. Игри За деца bg.zazaplay.com\nКакто и в популярния анимационен сериал, двамата главни герои, в тази игра можете да играете заедно! Изберете вашия любим герой и да започне да се сваля, плаващ! Да, не покаже, че летенето!\n© sgames.org - безплатна онлайн игра. Flight мечка и Мейбъл ()-играйте онлайн флаш игра Flight мечка и Мейбъл безплатно. Не забравяйте да оцените тази игра, Flight мечка и Мейбъл и да споделят тази игра с най-добрите си приятели.\nGame Flight мечка и Мейбъл Online\nОписание на играта Flight мечка и Мейбъл линия. Как да играете онлайн игра Както и в популярния анимационен сериал, двамата главни герои, в тази игра можете да играете заедно! Изберете вашия любим герой и да започне да се сваля, плаващ! Да, не покаже, че летенето! Нашите герои са пиели магическа отвара, а сега може да плува във въздуха, размахвайки химикалки! Само сега летенето е много по-сложно, отколкото изглежда на пръв поглед. На по маршрута трябва да се елиминира много препятствия. За да се справи с сложността на полет!\nОценете тази игра: Играна: 287\nFlight мечка и Мейбъл ( Гласове3, Вторичен Рейтинг: 4/5)


ПП Възраждане и новия месия - Страница 92 - Политика - kaldata.com - Форуми\nКак е банда? Възраждането възродено, всичко точно!\nСиренето е с пари, Пасков вече агитира само ако си платиш. Явно им малее субсидията.\nВсичко е окей. Гледа ли "началото" на комисията за зеления сертификат? Кво ше кажеш? Кой се издъни?\nИначе да, като няма руски рубли и щатски долари някой да дава на Възраждане, се свиваме според чергата, нормално.\nИ гледа ли Кокорчо какво. ти гласи, това на Възраждане ще си го мечтаеш, май. Бе става весело, много съм доволен,\nБорбата за махане на сертификата е единственото което съм ОК с Възраждане. Гледах ги преди малко .\nНормално е да грабиш момчета донаборници, и млади семейства? Хич не ми изглежда нормално. Разбирам, че всичко е опоскано, ама ай стига всички дупки де що окрадено да ви го запълваме! Па да си учил нещо полезно за обществото, не да зяпаш с гагата Копейкин да вземе от мене че да го донесе на тебе!\nТуй съм пропуснал. Кво е намислил?\nПич, още не са на власт, че да те грабят. В момента нищо не ти грабят и карат на субсидия. А ако не можеш да загрееш кво ще се случи в близките няколко месеца с това правителство - проблема е твой. Сънувай си розовите сънища и не дей рева после що ручахме жабетата.\nпреди 46 минути, tonit1968 написа:\nЧакай ся, Кирчо не съм го аз избирал. Не съм аз виновен.\nе нали за това става въпрос-пионки...парашутисти....,,спечелили" със жик-так на изборните машинки\nна 27.01.2022 г. в 14:04, Coco1 написа:\nми много хубаво...кво....\nщяхме да дръпаме газ кат прЕатели по 250 долара като сърбите...\nили 290 като унгарците....\nама нашите продажници...аверчета с мръсния американец...\nс тЪкЪви прЕатели-врагове ти не трябват\nТи гледай да си прибереш надницата от Копейката.\nДействай другарю да не закрият хранилката.\nДа да платено е. Възраждат България, ама да си им платите, такованка. Почти Милион субсидия им малее!\nБърже гледайте Копейкин, нарадвайте му се, че и той щял да ви иска пари да го гледате! Той си размята крачолите с 10 бона заплата, ти ако нямаш пари за кюмюр на двойна от есента цена...\nДГД бедните! Да живеят възрожденците, на брега на морето! И Сидеров точно тъй ви залъга, после си води любовницата в Мексико, и плаща по няколко хиляди долара на вечер в Париж, да му почистват стаята.\nГледах го във фейсбука без пари. А в тубата ставаш член и гледаш. За 1 лев.\nКогато съм го гледал е било за без нищо. В YT дори и нямам регистрация.\nДам, интересна работа, Герб ще става патерица на Възраждане...Ако ги приемеме де..Или и там вече надушват накъде духа световният вятър и се ориентират навреме. Ще видим скоро...\nпреди 13 часа, IvanKirov написа:\nБърже гледайте Копейкин, нарадвайте му се, че и той щял да ви иска пари да го гледате!\nЧе що да не им иска? Той човека толкова глупости надрънка и му се връзват, що да не им прибере и по лев на месец.. половината да клъвнат.. пара си е 🤣\nпреди 21 часа, tonit1968 написа:\nНе е 1 лев, и не е проблемът в парите. Не всеки иска да си дава кредитната карта на Гугъл, че да слуша партийна пропаганда. Нали затуй са партийните субсидии, такива като Пасков да имат с кво да си платят техниката.\nВ Фейсбук го няма туй видео.\nДосега пишман възрожденците редят и мислят от кого какво да вземат. От средната класа двойни данъци, новобранците да се откупват, сигурно ще им пуснат и кредитна линия новобрански заем. Подобно на студентския в щатите.\nНе съм чул "възрожденец" с нещо да се жертва той лично.\nНа всеки ще назначи по личен данъчен, личен шапкар и личен граничен полицай. Случайно да не се измъкне преди да ни изкара от ЕС. Ганю има нужда от евтина работна ръка! Тъй ще бори демо катастрофата, като ни направи затворници като при Тато.\nИма го. Ето ти, скрънца такава:\nВсички възрожденци си правим мероприятията по местно ниво със собствени средства. Почистване на детски площадки, паметници градинки и т.н. Костадин си кара колата със собствени пари. Субсидията се харчи за телевизиите и протестите. Тея неща лесно можеш да ги провериш, стига да искаш, де. А другите ала бали дето дежурно ги плямпаш - е още не са се случили. В твоята глава бръмчат некви бръмбари какво бихме били направили, ако бихме били на власт.\n78 стинки е цяла телевизия на Слави, 3 лева ми е абонамент за 300+ канала от сателита. Пламен с 300 канала ли ще се равнява?\nИ не е до скръндзалъка. Не искам Гугъл, дето държат тубата, да ми тракват кредитната карта до последната стотинка. Пасков не спира да плюе лошия Гугъл, пък зорлем му бута шарани в мрежата. И платинения акаунт на Пасков е нещо като 50 лева месечно. Не е един както излъга.\nКво ще направите ако подлъжете народа е написано в програмата ви. Копейкин го е страх от големите риби, и поради липса на по-заможни се е наточил да граби именно от семействата в средна възраст. Направили кариера дай да им приберем 70% от дохода, щото над тия 17% де иска Копейкин другото си остава. То сега ти прибират над половината, с изцепките на откачения ефрейтор направо ще си получаваме заплатите в купони. Баш като мафията в южна Италия - задължитено всеки да се гърби, вкл. и просяците. Нищо възрожденско не виждам в тоя грабеж - пари ИЛИ времето на донаборниците, половинките им също плащат косвено. Като ме накарате да вися и за виза за командировка - те ти дивите 90-те на миналия век, аз туй го преживях. Не съм бил имбецилен дядка да се радвам както ти сега.\nПаразити, сър! Никви възрожденци не сте, само сте се наточили от кого какво да ограбите! Много долни страсти ви събужда откачения далавераджия.


Годжи: Не бях танцувал досега, странно, че се получава нещо\nГеорги Милчев-Годжи е едно от любимите лица в "Шоуто на Слави". Какво би правил, ако не беше предаването, каква музика обича, на кой концерт е бил последно, би ли станал водещ и какъв човек е Слави. На тези и на още ваши въпроси Годжи отговори така:\nDancing Stars и/или „Шоуто на Слави"\nDancing Stars е предизвикателство, което ме научи на много неща, но „Шоуто на Слави" е мой дом. Не бях танцувал досега, странно, че се получава нещо. Трудно ми е да преценя дали ми харесва, защото е много натоварващо. Забавно е, най-малкото. Приемам го като част от шоуто. Моят фаворит е Бианка Панова. Разликата между нея и нас, всички останали, е в пъти.\nАко не беше музиката...\nМога да ви кажа какво бях преди - бях тонрежисьор в радио „Астра" в Плевен. Или бих се занимавал като баща ми с търговия. Бих продавал изобразително изкуство и антиквариат - колкото повече остарява, толкова по-скъпо става, няма срок на годност и не се разваля.\nНе рисувам от години, просто защото нямам време, за съжаление. Иначе ми се иска понякога, но няма кога. Не мога да кажа какво ме вдъхновява. Поривът идва от някакво друго място. Не знам. Ако пиша текст, просто ми трябва музика. За да рисувам, просто ми трябва едно платно. Аз не сядам да правя нещо тематично, а каквото излезе. Така е и с текстовете.\nВ последния албум имам едно авторско парче, което не мога да кажа, че е успешно. Работим по въпроса за ново. Едно е да направя нещо, друго е дали то ще ги зарадва. Дано да ги зарадва.\nАз съм свободен по принцип, защото така съм избрал да бъда. А за това, че съм толкова ангажиран - това ми доставя в известен смисъл удоволствие от това, че в крайна сметка всичко има някакъв смисъл.\nСмятам, че съм добър музикант. Може би донякъде съм компромисен басист, защото знам как свирех преди десет-петнадесет години, когато можех да се поддържам. Вече нямам време да свиря по четири-пет часа на ден и затова нямам самочувствие за Бог знае какъв басист. Но смятам, че съм добър музикант и имам критерии.\nЧалга и етнофолк\nЗа мен са странни по принцип определенията за музика. Чалга по принцип на турски означава музика, а чалгаджия е музикант. Единственото, заради което могат да ни определят като чалгаджии, е може би заради завистта. Аз не се чувствам чалгаджия по простата причина, че съм свирил с „Манхатън трансфер", ние сме свирили с Дзукеро, с госпъл хора, от който е тръгнал Майкъл Джексън. Това ми дава самочувствие да не се смятам за чалгаджия. Да кажат за нас, че сме чалгаджии, значи трябва да си негативно настроен и затова не бих им обърнал внимание.\nМузиката, която Годжи обича\nСтранно е, че човек като остарее, се връща към музиката от младините си. Предпочитам да слушам най-вече "Тото", това ми е любимата група, "Йес", "Форинър", "Дийп Пърпъл" от части, нашата си музика - има парчета, които ми е странно как сме ги направили.\nПоследният път бях на концерт с Цветан Недялков, Нели Петкова и Криси Илиев. Бяхме на Стив Лукътър. Лично аз останах с противоречиви чувства, защото той свиреше нещо, което беше по-скоро космически джаз, отколкото това, което аз очаквах да чуя.\nШоуто на Слави и Слави\n„Шоуто на Слави", първо, е шоу, второ е, бих казал, коректив на всяка една власт в България. Трето, според мен, „Шоуто на Слави" има мисия - да събужда гордостта на българите, да се чувстваме горди от това, че сме се родили тук, да обичаме страната си и да останем в нея.\nСлави е добър човек за наше най-голямо щастие. Може би и за негово. Като водещ смятам, че - както и ще да прозвучи - е велик. Наблюдавам и други водещи и виждам каква е разликата. Имали сме „Лице на заем" по време на един друг форма и общо взето се вижда. Като продуцент мисля, че е доста умен и находчив.\nНе, аз не ставам за водещ. Не бих направил собствено шоу. Ако някога, по някаква причина, напусна шоуто, няма да се занимавам с телевизия, по простата причина, че, първо е некоректно, второ, защото тук съм научил неща, които ще е изключително нелоялно и нечистоплътно да прилагам на други места. Ако някой ден ме няма тук, ще се занимава или с музикален бизнес, или с интернет.\nЛично за мен „Шоуто на Слави" е вече начин на живот. Да прекратя с това ще е много сериозна стъпка и на този етап не бих я предприел. На всеки в определен момент му е писвало, чувствал се е така - няма почивка, няма свободно време... Но в крайна сметка така сме си го избрали - аз и моите колеги сме избрали да живеем по телевизията, защото на практика така се получава.\nЗа финал: Игра на думи\nКитара - Бас.\nКнига - Сърцата на тримата (Джек Лондон - бел. ред.)\nЛегло - С коя? (смее се)\nОбувки - Веднага се сещам, но ще е реклама.\nШоу - Къци Вапцаров (смях)\nСлави - Пичага.\nГоджи - Той пък що да не е пичага?\nПоследната промяна е направена от uilan на Вто 24 Ное 2009, 11:50; мнението е било променяно общо 1 път\nRe: Годжи: Не бях танцувал досега, странно, че се получава нещо\non Съб 21 Ное 2009, 00:51cskar4ito1\nеми супер че му се е получавало има на хора избщо не им се получава даже и да танцуват


Стачкуват фериботните линии в Гърция - Места - econ.bg\nСтачкуват фериботните линии в Гърция 0\n03.09.2018 | 09:20\nГръцката моряшка федерация настоява за увеличение на възнагражденията на фериботните работници с 5 процента след осемгодишното замразяване на заплатите в сектора\nРаботниците в гръцките фериботни линии обявиха 24-часова стачка днес, потвърдиха от Гръцката моряшка федерация. Стачката ще засегне островите, разчитащи на морския транспорт. Фериботите в Егейско и Йонийско море няма да се движат.\nГръцката моряшка федерация настоява за увеличение на възнагражденията на фериботните работници с 5 процента след осемгодишното замразяване на заплатите в сектора. Работодателите предлагат увеличение с 1 процент. Вчера синдикатът е отхвърлил предложението и с това опитът да се избегне стачката се провали.\nСиндикатът се надява на успех, предприемайки 24-часовата стачка в активния туристически сезон. Пристанищната полиция обаче не очаква много туристи да бъдат засегнати, тъй като фериботните компании са ги информирали през седмицата и не са продавали билети за понеделник. Най-силно засегнати от стачката са островите без летище.\nстачка служители работодатели Hc Гърция заплата фериботни линии


НачалоНа фокусДобрин Иванов, АИКБ: В безпрецедентна ситуация сме, не се вижда таван на...\n„В безпрецедентна ситуация сме, цената на електричеството се покачи 4 пъти. Само за ден имаше 10% повишение. И не се вижда таван”, заяви Иванов. „Небитовите потребители са на ръба. Сметките за септември са 2 пъти по-високи отколкото сметките за септември 2020 г. А сметките за октомври ще бъдат най-малко 3 пъти по-високи. Това са непосилни сметки. На ръба са не само бизнесът, но и търговците на енергия, защото нямат ресурса да закупуват тази енергия. Пазарът на електроенергия не функционира”, заяви Иванов.\nпредишна статияТомислав Дончев: Не изключвам пазарни спекулации при търговията с тока\nСледваща статияВеликобритания реши да спаси планетата с нова атомна електроцентрала


Къща за Гости Ив, Жеравна – Обновени цени 2018\nКъща за Гости Ив (на къщата за гости) , оферти в Жеравна (България)\nОтзиви от гости (134)\nна къщата за гости Къща за Гости Ив\nКъща за Гости Ив\nЖеравна, 8988 Жеравна, България – Отлично местоположение - показване на картата\nОтлично местоположение — оценка 9.4 от 10! (обща оценка от 134 отзива)\nОценката е дадена от реални гости отседнали в в Къща за Гости Ив.\nВъзползвайте се от невероятна цена за Къща за Гости Ив - с оценка 9.2, дадена от скорошни гости.\nСнимка на Жеравна, направена от пътешественик\nУютно меясто за почивка! Чисто и подредено с вкус! Препоръчвам с две ръце!\nБеше много уютно и обстановката беше супер.Най-много ни хареса - двора - много красив и пълен с цветя,които правят деня ти прекрасен\nПрекрасен персонал, усмихнат и отзивчив. Стаите чисти и подредени, има всичко необходимо, парно за през зимата, телевизор и с доста канали, а банята е изключително удобна. Закуската е домашно приготвена и много вкусна, поднасяна в 09:00ч на масичките в двора или в механата зависи от метеорологичните условия. Двете големи механи са на 10 метра от къщата а има и чешма по-близо даже. За една звезда получаваш много повече. Доволен съм от престоя си.\nЧарът на обстановката и удобствата! Беше тихо и чисто! Прилична закуска...Бих се върнала!\nНевероятно красив двор, всички удобства за почивка, абсолютна чистота. Уточнение - бяхме в Ив 2.\nГрадината е красива, с много добре поддържани цветя. Банята е достатъчно широка и удобна.\nСтрхотно място за релакс,уют и прохлада. Закуската е превъзходна.\nКъщата е прекрасна, уютна, много чиста и удобна. Домакините са гостоприемни и учтиви, умеят да предразполагат гостите и да им предлагат прекрасна атмосфера за отдих. Препоръчвам на всички фа релаксират в Къс за гости ‘Ив’.\nРазположението е отлично. Намира се на няколко крачки от църквата "Св. Николай" и останалите забележителности в Жеравна. Дворът на къщата е прекрасен, изпълнен с много цветя и с достатъчно място да се насладиш на домашно приготвената закуска. Стаята е уютна и чиста, с елементи на възрожденски стил. Място, на което тишината и спокойствието са в изобилие. Стопаните са отзивчиви и усмихнати.\nТишината, спокойствието, отзивчивостта на персонала. Прекрасна цветна градина в уютния двор. Чудесен изглед към планината. В непосредствена близост до Възрожденския храм"Св.Николай" и Картинната галерия\nКъща за Гости Ив 1 звезди\n„Уютно меясто за почивка! Чисто и подредено с вкус! Препоръчвам с две ръце!“\n„Беше много уютно и обстановката беше супер.Най-много ни хареса - двора - много красив и пълен с цветя,които правят деня ти прекрасен“\n„Прекрасен персонал, усмихнат и отзивчив. Стаите чисти и подредени, има всичко необходимо, парно за през зимата, телевизор и с доста канали, а банята е изключително удобна. “\n„Чарът на обстановката и удобствата! Беше тихо и чисто! Прилична закуска...Бих се върнала!“\n„Невероятно красив двор, всички удобства за почивка, абсолютна чистота. Уточнение - бяхме в Ив 2.“\n„Градината е красива, с много добре поддържани цветя. Банята е достатъчно широка и удобна.“\n„Стрхотно място за релакс,уют и прохлада. Закуската е превъзходна.“\n„Къщата е прекрасна, уютна, много чиста и удобна. Домакините са гостоприемни и учтиви, умеят да предразполагат гостите и да им предлагат прекрасна атмосфера за отдих. “\n„Разположението е отлично. Намира се на няколко крачки от църквата "Св. Николай" и останалите забележителности в Жеравна. “\n„Тишината, спокойствието, отзивчивостта на персонала. Прекрасна цветна градина в уютния двор. Чудесен изглед към планината. “\nКъща за гости Ив се намира на тихо място на 300 метра от центъра на Жеравна и предлага безплатен WiFi и градина със съоръжения за барбекю. На 400 метра има автобусна спирка.\nСтаите в къща за гости Ив имат собствена баня с душ, кабелна телевизия и хладилник. Някои помещения за настаняване разполагат с тераса.\nВсеки ден се сервира закуска. Срещу допълнително заплащане се предлага напълно оборудвана обща кухня и кът за хранене с камина. На 150 метра има супермаркет, а до най-близкия ресторант се стига за 3 минути пеша.\nНяколко туристически пътеки започват директно от къщата за гости. На разположение на гостите има и риболовно оборудване. Картинната галерия на Жеравна е само на 10 метра.\nКъща за Гости Ив посреща гости на Booking.com от 11 септ. 2013 г..\nДобавено към 103 списъка\nКога бихте искали да отседнете в Къща за Гости Ив?\nКъща с 3 спални и собствен басейн\nТази къща предлага:\n- собствен басейн;\n- 3 бани с душ;\n- 3 плоскоекранни телевизора и 1 телевизор с кабелна телевизия;\n- добре оборудван кухненски бокс;\nТази стая разполага със собствена баня с душ, кабелна телевизия и кът за сядане. Има и хладилник.\nМоля, имайте предвид, че гостите нямат достъп до собствения басейн.\n4 причини да изберете Къща за Гости Ив\nУдобства в Къща за Гости Ив Отлични удобства! Оценка от гости: 8.9\nВажна информация Къща за Гости Ив приема специални заявки. Добавете ги в следващата стъпка!\nМоля, имайте предвид, че гостите на къщата с 3-те спални ползват басейна самостоятелно.\nМоля, уведомете предварително Iv Guest House за очаквания час на пристигането ви.\n9.2 Превъзходен 134 отзива\nВсички написали отзив Семейства (30) Двойки (62) Групи приятели (38) Самостоятелно пътуващи (4) Бизнес пътници (2)\nВсички оценки от отзиви Превъзходен: 9+ (96) Добър: 7 – 9 (29) Окей: 5 – 7 (9) Лош: 3 – 5 (0) Много лош: 1 – 3 (0)\n1 човек търси място в Жеравна\n„Прекрасен персонал, усмихнат и отзивчив. Стаите чисти и подредени, има всичко необходимо, парно за през зимата, телевизор и с доста канали, а банята е изключително удобна. Закуската е домашно приготвена и много вкусна, поднасяна в 09:00ч на масичките в двора или в механата зависи от метеорологичните условия. Двете големи механи са на 10 метра от къщата а има и чешма по-близо даже. За една звезда получаваш много повече. Доволен съм от престоя си.“\n„Стрхотно място за релакс,уют и прохлада. Закуската е превъзходна. “\n„Къщата е прекрасна, уютна, много чиста и удобна. Домакините са гостоприемни и учтиви, умеят да предразполагат гостите и да им предлагат прекрасна атмосфера за отдих. Препоръчвам на всички фа релаксират в Къс за гости ‘Ив’.“\n„Разположението е отлично. Намира се на няколко крачки от църквата "Св. Николай" и останалите забележителности в Жеравна. Дворът на къщата е прекрасен, изпълнен с много цветя и с достатъчно място да се насладиш на домашно приготвената закуска. Стаята е уютна и чиста, с елементи на възрожденски стил. Място, на което тишината и спокойствието са в изобилие. Стопаните са отзивчиви и усмихнати.“\n„Тишината, спокойствието, отзивчивостта на персонала. Прекрасна цветна градина в уютния двор. Чудесен изглед към планината. В непосредствена близост до Възрожденския храм"Св.Николай" и Картинната галерия“\nВижте всички отзиви от гости за Къща за Гости Ив\nПоследните отзиви за Къща за Гости Ив\nОценено на: 3 ноември 2018\nОценено на: 22 септември 2018\nЧистотата и хигиената бяха на ниво. Запазен е духът на къщата от едно време. Закуската всеки ден беше различна и невероятно вкусна.\nОценено на: 18 септември 2018\n„Село Жеравна, къща за гости ИВ, едно много приятно място за една невероятна почивка.“\nНегативите са, че е на другият край на селото и стигането там обикновено навигацията ни прекарва през централната улица която е цялата павирана, тясна и пълна с туристи, а табелите за къщата са изключително малки и трудно се забелязват. Ако минете по най-горния (най-десен) път още в самото начало на селото, пътя е асфалтов и излиза точно над къщата когато почнат паветата първата в ляво. Друго нещо което беше негативно поне за мен, но за някой може да е добре, е че легалата бяха много твърди.\nЗакуската може би ако е малко по-богата тъй като не се задоволихме само с това,което предлагаха и закусвахме повторно на заведение.\nЧисто,подредено,страхотен двор и място!\n• Къща с 3 спални и собствен басейн\n„За непретенциозни и романтични хора става, но само за една-две вечери.“\nЛеглото е малко, късо и доста неудобно. Възглавниците -твърди. Подът скърца при всяко движение, стаята е малко тясна.\nОценено на: 9 август 2018\nВсичко се чува, при две бебета никой не можа да спи. Неудобен матрак, изключително твърд. Трудно достъпно с лек автомобил, само 1 заведение за хранене вечер. Няма климатици!\nЧиста стая, чиста баня, супер локация\nОценено на: 1 август 2018\n„Прекрасно място за разпускане след напрегнатите дни в града“\nВсичко е чудесно, липсваше ми единствено нощна лампа за четене.\nОценено на: 22 юли 2018\nОценено на: 4 юли 2018\nПриятно и уютно място\nНай-доброто от Жеравна Кликнете тук, за да видите още места за настаняване в близост до популярните забележителности в Жеравна\nСпестете до 50% в Жеравна